હાલ દિવાળીના તહેવારને લઈને ખુશીનો માહોલ વર્તાઈ રહ્યો છે. ત્યારે રાજ્ય સરકારે શિક્ષકોને ખુશ કરવા માટે મહત્વની જાહેરાત કરી છે. નાયબ મુખ્યમંત્રી નીતિન પટેલે દિવાળીના આગલા દિવસે જ શિક્ષકોને ખુશ કરતા નિર્ણયની જાહેરાત કરી સાતમા પગારપંચનો લાભ આપવાની ખાતરી આપી છે. રાજ્યની બિન સરકારી અનુદાનિત માધ્યમિક અને ઉચ્ચતર માધ્યમિક શાળાના શિક્ષકોને સાતમાં પગારપંચ પ્રમાણે તફાવતનો પ્રથમ હપ્તો ચૂકવવાની જાહેરાત કરી તેની ચૂકવણી ચાલુ માસમાં જ કરી દેવામાં આવશે તેવું જણાવ્યું હતુ. રાજ્ય સરકારના આ નિર્ણયથી 61 હજાર શિક્ષકોને લાભ થશે. સરકારે જાહેરાત કરતાં જાણે શિક્ષકોની દિવાળી સુધરી ગઈ છે.